***Приложение № 9***

(Проект!)

**ДОГОВОР**

**№ ...../............. г.**

Днес, ............................. г., в гр. Панагюрище, между:

1. **„ЕКО МЕДЕТ“ ЕООД**,ЕИК 112067709, със седалище и адрес на управление: гр. Панагюрище 4500, ул. „Георги Бенковски” № 7, ет. 2, представлявано от д**-**р Ясен Христов - управител,наричано по-нататък за краткост ВЪЗЛОЖИТЕЛ, от една страна, и

**2.** **.....................................................................**, ЕИК/БУЛСТАТ/ЕГН/друга регистрация за чуждестранно лице: .........................................................., със седалище и адрес на управление: ..................................................................................................., адрес за кореспонденция: ..................................................................................................., представлявано от ........................................ (*име, презиме и фамилия*) в качеството на ........................ (*посочва се качеството на лицето, подписващо договора*), наричано по-нататък за краткост ИЗПЪЛНИТЕЛ, от друга страна,

заедно наричани „страни/те”,

след проведена открита процедура с № …………….[[1]](#footnote-1), на основание чл. 112 от Закона за обществените поръчки (ЗОП) и в изпълнение на Решение № ......./………. г. на управителя на „ЕКО МЕДЕТ“ ЕООД за определяне на изпълнител на обществена поръчка с предмет: „**Изпълнение на инвестиционен проект „Техническа ликвидация на Обогатителна фабрика „Медет**“ („Обществена/та поръчка“),

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши строителните работи по техническата ликвидация на Обогатителна фабрика „Медет“ (ОФ „Медет“) и съпътстващите ги услуги по управление на строителни отпадъци в изпълнение на работен проект за обект „Техническа ликвидация на Обогатителна фабрика „Медет“, включващи следните основни дейности:

1. подготвителни дейности, включително оформяне и организиране на площадката за разполагане на ИЗПЪЛНИТЕЛЯ;
2. демонтиране на машини и съоръжения в подобектите на ОФ „Медет“, попадащи в обхвата на техническата ликвидация;
3. разрушаване на подобектите на ОФ „Медет“, предвидени за техническа ликвидация, включително извършване на пробивно-взривни работи;
4. изместване на водопровод ф 1000 мм;
5. изместване на 2 бр. въздушни кабелни линии;
6. обезопасяване на Нови междинни бункери над кота 1044,50 м;
7. управление на отпадъците, включително транспортиране и продажба от името на ИЗПЪЛНИТЕЛЯ и за сметка на ВЪЗЛОЖИТЕЛЯ на отпадъците от черни и цветни метали (ОЧЦМ) с кодове 17 04 01 мед, бронз, месинг; 17 04 02 алуминий и 17 04 05 желязо и стомана съгласно Наредба № 2 от 23.07.2014 г. за класификация на отпадъците, образувани в резултат от разрушителните и демонтажни дейности, до *определен/и* от ИЗПЪЛНИТЕЛЯ *лицензиран/и* *търговец/и[[2]](#footnote-2)* на ОЧЦМ.

**(2)** ИЗПЪЛНИТЕЛЯТ се задължава да изпълни дейностите по ал. 1 в пълно съответствие с:

* условията на този договор;
* Част В „Технически спецификации“ на документацията за Обществената поръчка – Приложение № 4 към настоящия договор;
* Предложение за изпълнение на Обществената поръчка, изготвено от ИЗПЪЛНИТЕЛЯ – Приложение № 1 към договора;
* Ценовото предложение на ИЗПЪЛНИТЕЛЯ – Приложение № 2 към договора;
* Количествено-стойностната сметка (КСС), попълнена от ИЗПЪЛНИТЕЛЯ – Приложение № 3 към договора;
* Минимални продажни цени на ОЧЦМ – Приложение № 6 към договора;
* Работния проект, приет от Междуведомствен експертен съвет (МЕС) към Министерство на икономиката (МИ) с Протокол № 112 от 22.06.2016 г. – Приложение № 5 към договора;
* разпоредбите на Закона за устройството на територията, Закона за управление на отпадъците, Закона за автомобилните превози и издадените въз основа на тях подзаконови актове, както и с всички други действащи нормативни актове, касаещи изпълнението на настоящия договор.

**ІІ. МЯСТО НА ИЗПЪЛНЕНИЕ**

**Чл. 2.** Мястото на изпълнение на дейностите по договора е, както следва:

1. за разрушителните, демонтажни и строително-монтажни работи по чл. 1, ал. 1, т. 1-6 от договора – съответните подобекти на територията наОФ „Медет“, находяща се в непосредствена близост до гр. Панагюрище, област Пазарджик;
2. за дейностите по чл. 1, ал. 1, т. 7 от договора, свързани с управление на отпадъците, генерирани в резултат от техническата ликвидация - територията наОФ „Медет“ за отпадъците, които ще бъдат влагани повторно при изпълнението на СМР, и съответните площадки и депа, където ще бъдат продавани или предавани неподлежащите на повторно влагане отпадъци.

**III. ЦЕНА И НАЧИН НА ПЛАЩАНЕ**

**Чл. 3. (1)** За качественото, пълно и в срок изпълнение на предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ цена в общ размер на .………… (………………)[[3]](#footnote-3) лв.без ДДС, съответно ................. (………………)[[4]](#footnote-4) лв.с ДДС съгласноценовото предложение на ИЗПЪЛНИТЕЛЯ (Приложение № 2), формирана на база оферираните от ИЗПЪЛНИТЕЛЯ в Количествено-стойностната сметка (Приложение № 3) единични цени.

**(2)** В цената по ал. 1 са включени всички разходи на ИЗПЪЛНИТЕЛЯ за изпълнение на предмета на настоящия договор, включително, но не само административни, транспортни и режийни разходи; комисиони; възнаграждения при уговорки делкредере; разходи за доставки, за организация и координация, за работна ръка; разходи за строителна механизация; разходи за изпитване на материалите, провеждане на проби и осъществяване на гаранционна поддръжка; съдействие при окончателното приемане, както и при приемане на отделните дейности, включително и всички други разходи, необходими за цялостното изпълнение на предмета на настоящия договор; непредвидени разходи; печалба. ВЪЗЛОЖИТЕЛЯТ не дължи заплащането на каквито и да е разноски, направени от ИЗПЪЛНИТЕЛЯ извън обхвата на възлагането по договора и/или надхвърлящи общата цена по ал. 1.

**(3)** Максималната стойност на непредвидените разходи[[5]](#footnote-5), включени в цената по ал. 1, възлиза на 4 % (четири процента) от общата цена за изпълнение на договора или ……………… (…………………..)[[6]](#footnote-6) лв. без ДДС. До този размер в полза на ВЪЗЛОЖИТЕЛЯ има опция за възлагане при възникване на необходимост на непредвидени работи[[7]](#footnote-7) - увеличаване на количеството/обема на някои видове работи или възлагане на нови, невключени в КСС видове работи, включително дейностите по извличане, транспорт и продажба на количества ОЧЦМ, надвишаващи посочените в т. 5.3 от Предложението за изпълнение на ИЗПЪЛНИТЕЛЯ. При невъзникване на непредвидени работи или възникването на такива в по-малък размер от максимално предвидения, сумата за непредвидени разходи не се дължи, съответно се дължи до размера на възложените, реално извършени и приети непредвидени работи.

**(4)** ИЗПЪЛНИТЕЛЯТ подробно обосновава в писмена форма необходимостта от извършването на непредвидени разходи.

**(5)** Непредвидените разходи се възлагат за изпълнение по правилата на ПМС № 140/1992 г. и след одобряване от МЕС към МИ. При изготвяне на количествено - стойностна сметка за непредвидените разходи ще бъдат използвани единични цени за труд, машиносмени и допълнителни разходи, използвани в КСС (Приложение № 3). За видовете непредвидени работи, които не се съдържат в офертата на ИЗПЪЛНИТЕЛЯ, цените се определят въз основа на следните показатели:

**1.** Цена на материали – 90 % от средната пазарна цена за съответен материал. Средната пазарна цена се определя въз основа на най-малко три оферти от независими доставчици, представени от ИЗПЪЛНИТЕЛЯ на ВЪЗЛОЖИТЕЛЯ, за цена на едро/на дребно - съобразно конкретното количество на съответните материали. По изключение този ред може да не се приложи за материали на обща стойност до 500 /петстотин/ лева, ако предварително са одобрени от ВЪЗЛОЖИТЕЛЯ.

**2.** Разходи за изпълнение (елементи на ценообразуване) – се определят съгласно ценовото предложение на ИЗПЪЛНИТЕЛЯ (Приложение № 2) за часова ставка за труд (лв./час); брой отработени часове (%); разходи за механизация (%); доставно-складови разходи (%); печалба (*не повече от 4* %).

**(6)** Цената, посочена в ценовото предложение на ИЗПЪЛНИТЕЛЯ и ал. 1 е крайна за времето на изпълнение на договора и не подлежи на промяна, освен по изключение в предвидените в ЗОП случаи и след одобрение от МИ.

**Чл. 4. (1)** Цената по чл. 3, ал. 1 се заплаща от ВЪЗЛОЖИТЕЛЯ на ИЗПЪЛНИТЕЛЯ под формата на ежемесечни плащания за отчетено и прието съгласно чл. 11 и чл. 12 изпълнение на действително извършените дейности от предмета на договора.

**(2)** Дължимата месечна цена се заплаща от банковата сметка на ВЪЗЛОЖИТЕЛЯ по чл. 12, ал. 3, по която ИЗПЪЛНИТЕЛЯТ превежда сумите от продажбата на ОЧЦМ, в срок до 3 (три) работни дни от получаването на одобрение от МИ на съответните протоколи, придружени с надлежно издадена от ИЗПЪЛНИТЕЛЯ данъчна фактура.

**(3)** В случай че към датата на одобрението на действително извършените дейности съгласно чл. 11 и чл. 12 в банковата сметка на ВЪЗЛОЖИТЕЛЯ по чл. 12, ал. 3, по която се превеждат сумите от продажбата на ОЧЦМ, не е налична сума, която да е достатъчна да покрие в пълен размер одобрените от МИ разходи по договора, оставащата разлика се заплаща в срок до 3 (три) работни дни от получаването на превод от МИ по банковата сметка на ВЪЗЛОЖИТЕЛЯ.

**(4)** До разплащането на дължимите средства от ВЪЗЛОЖИТЕЛЯпри спазване на реда и условията на ал. 2 и ал. 3, изпълнението на работите се обезпечава изцяло със собствени средства на ИЗПЪЛНИТЕЛЯ.

**(5)** Всички плащания от страна на ВЪЗЛОЖИТЕЛЯ по настоящия договор ще се извършват в лева по банков път по следната сметка на ИЗПЪЛНИТЕЛЯ:

БАНКА: ...........................................

BIC: ................................................

IBAN: .........................................................................

**(6)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните за банковата сметка по ал. 5 в срок до 5 (пет) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок или плащането е извършено от ВЪЗЛОЖИТЕЛЯ преди получаване на уведомлението, плащането се счита за надлежно извършено.

**(7)** Когато ИЗПЪЛНИТЕЛЯТ е сключил договор/договори за подизпълнение, плащането към него се извършва, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях дейности, които са надлежно приети[[8]](#footnote-8). Когато за частта от работата, която се изпълнява от подизпълнител, изпълнението може да бъде предадено отделно от изпълнението на останалите дейности, подизпълнителят представя на ИЗПЪЛНИТЕЛЯ отчет за изпълнението си заедно с искане за плащане на тази част пряко на подизпълнителя.

**(8)** В случаите по ал. 7 ИЗПЪЛНИТЕЛЯТ се задължава да предостави на ВЪЗЛОЖИТЕЛЯ доказателствата, съответно отчета и искането за плащане на подизпълнителя в срок до 10 (десет) дни, заедно със становище, от което да е видно дали оспорва плащанията или част от тях като недължими.

**(9)** ВЪЗЛОЖИТЕЛЯТ приема изпълнението по ал. 7, предложение второ, при съответно спазване на клаузите за приемане на изпълнението, и заплаща възнаграждение за тази част на подизпълнителя в срок до 3 (три) дни от получаване на сумата по сметката си от МИ. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа. Плащането на подизпълнител е плащане на цената по този договор и се намалява от общата сума за плащане на ИЗПЪЛНИТЕЛЯ.

**ІІІ. ВЛИЗАНЕ В СИЛА. СРОКОВЕ**

**Чл. 5.** **(1)** Срокът за изпълнение на дейностите по чл. 1, ал. 1 е ………. (……….)[[9]](#footnote-9) месеца съгласно Предложението за изпълнение на ИЗПЪЛНИТЕЛЯ, считано от датата на влизане в сила на този договор.

**(2)** Конкретните срокове за изпълнение на отделните дейности са определени от ИЗПЪЛНИТЕЛЯ в линеен календарен график, неразделна част от Предложението за изпълнение. За транспортирането и продажбата на ОЧЦМ ИЗПЪЛНИТЕЛЯТ изготвя месечни графици съгласно Техническите спецификации, които се съгласуват с ВЪЗЛОЖИТЕЛЯ.

**(3)** Договорът влиза в сила от датата на подписването му от двете страни и поставянето от ВЪЗЛОЖИТЕЛЯ на номер и дата на първата му страница.

**(4)** Договорът има действие до окончателното уреждане на взаимоотношенията между страните по повод неговото изпълнение, включително плащане на неустойки и лихви, ако такива се дължат.

**Чл. 6. (1)** Изпълнението спира, а срокът за изпълнение не тече, при:

1. спиране на строителството по нареждане на компетентен общински или държавен орган;
2. възникване на обстоятелство от извънреден характер, което не се дължи на виновно поведение на страна по договора, вкл. непреодолима сила.

**(2)** При възникване на някое от обстоятелствата по ал. 1 ВЪЗЛОЖИТЕЛЯТ, ИЗПЪЛНИТЕЛЯТ, проектантът и строителният надзор изготвят и подписват Акт обр. 10 за установяване състоянието на строежа при спиране на строителството (Акт обр. 10) съгласно Наредба № 3 от 31.07.2003 г. за съставяне на актове и протоколи по време на строителството (Наредба № 3 от 31.07.2003 г.).

**(3)** Акт обр. 10 не се съставя, съответно срокът за изпълнение продължава да тече, ако са налице дейности по договора, чието изпълнение възникналото обстоятелство по ал. 1, т. 2 не възпрепятства.

**(4)** След отпадане на причината за спиране на строителството лицата по ал. 2 съставят Акт обр. 11 за установяване състоянието на строежа и строителните и монтажните работи при продължаване на строителството по Наредба № 3/31.07.2003 г., от чиято дата изпълнението на договора се продължава, освен ако изпълнението е станало ненужно или невъзможно. При продължаване на работата крайният срок по чл. 5, ал. 1 не може да бъде удължаван, освен само с добавянето на периода, за който действието на договора е било спряно.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **(1)** ИЗПЪЛНИТЕЛЯТ се задължава:

1. Да осигурява законосъобразното започване, протичане и приключване на разрушителните, демонтажни и строително-монажни работи по техническата ликвидация на ОФ „Медет“ и съпътстващите ги дейности;
2. Да изпълни изцяло, качествено и в срок възложената му работа с грижата на добрия търговец/професионалист в съответствие с изискванията на Техническите спецификации на ВЪЗЛОЖИТЕЛЯ, както и съгласно предложението за изпълнение и ценовото предложения на ИЗПЪЛНИТЕЛЯ и изискванията на този договор;
3. Да уведомява ВЪЗЛОЖИТЕЛЯ за предстоящите за подписване нормативно предвидените актове и протоколи, съставяни по време на строителството, най-малко 3 (три) работни дни преди това;
4. Да присъства и съдейства за надлежното изготвяне на нормативно предвидените актове и протоколи, съставяни по време на строителството;
5. Да провежда съответните инструктажи за безопасност на всички лица, имащи достъп до строителната площадка;
6. Да извършва дейностите по договора по начин, който не създава пречки за достъпа или ползването на пътища, терени или обекти, собственост на ВЪЗЛОЖИТЕЛЯ или на трети лица;
7. Да транспортира и продава ОЧЦМ съобразно съгласуваните с ВЪЗЛОЖИТЕЛЯ месечни графици и договорени с лицензирания/те търговец/и минимални цени на ОЧЦМ. В случай на промяна на средните пазарни цени на ОЧЦМ за два последователни календарни месеца с повече от 15% ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прилага доказателства за промяната и предлага нова цена на ОЧЦМ, която да отразява средните пазарни цени на ОЧЦМ. Тези нови минимални цени на ОЧЦМ може да бъдат приети само след писмено съгласие на ВЪЗЛОЖИТЕЛЯ;
8. За срока на договора да транспортира и продаде ОЧЦМ в количествата посочени в Приложение № 1 към договора;
9. Да поддържа за срока на действие на договора валидна застраховката си за професионална отговорност по чл. 171 от ЗУТ;
10. Да превежда по посочената в чл. 12, ал. 3 банкова сметка на ВЪЗЛОЖИТЕЛЯ стойността на продадените ОЧЦМ по цени, посочени в Приложение № 6 към договора, и в сроковете по чл. 12, ал. 1;
11. Да осигури необходимите специалисти, включително предложения с офертата екип от експерти, притежаващи необходимата професионална квалификация и опит, съответстващи на спецификата на поръчката и необходими за качественото и пълно изпълнение на договора в рамките на срока по чл. 5, ал. 1;
12. Да не променя ръководителя на екипа и ключовите експерти, посочени в офертата, без предварително писмено съгласие от страна на ВЪЗЛОЖИТЕЛЯ. Тези лица може да бъдат променяни само след писмено съгласие на ВЪЗЛОЖИТЕЛЯ при невъзможност на лицето да изпълни възложената му работа поради причини, които не зависят от ИЗПЪЛНИТЕЛЯ. При възникване на такава невъзможност ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини за това и прилага доказателства за настъпването им. Предложеното ново лице следва да отговаря на всички изисквания на ВЪЗЛОЖИТЕЛЯ, посочени в документацията за обществената поръчка за съответната позиция, за което ИЗПЪЛНИТЕЛЯТ представя доказателства заедно с отправеното искане за промяна на експерт;
13. Да осигури цялата необходима техника и оборудване за изпълнение на договора;
14. Да достави необходимите материали, консумативи и др. за изпълнение на договора;
15. Да разглежда и приема всички писмени възражения на ВЪЗЛОЖИТЕЛЯ, МЕС при МИ, проектанта или строителния надзор относно недостатъците, допуснати при изпълнение на поръчката, и да ги отстранява своевременно за своя сметка;
16. Да извършва за своя сметка повторни работи, поправки и/или преработки, наложили се поради пропуски, непълноти, несъобразяване с изискванията на Техническите спецификации, неспазване на действащите релевантни изисквания и разпоредби или други недостатъци, в срок, определен от ВЪЗЛОЖИТЕЛЯ;
17. Да обосновава писмено необходимостта от извършване на дейности, за които иска заплащането на непредвидени разходи, които не могат да надхвърлят размера по чл. 3, ал. 3;
18. Да съхранява документацията по изпълнение на този договор за период не по-кратък от 6 (шест) месеца от приемането на изпълнението, независимо от сроковете за това, определени в други документи или нормативни актове;
19. Да запази поверителността на всички предоставени от ВЪЗЛОЖИТЕЛЯ документи, информация или други материали за срок не по-малко от една година след приключването на работата по договора;
20. Да информира незабавно ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания или съдействие от страна на ВЪЗЛОЖИТЕЛЯ или трети лица;
21. Да поддържа за своя сметка валидна гаранция за изпълнение на договора, когато същата не е под формата на паричен депозит по сметка на ВЪЗЛОЖИТЕЛЯ, със срок на валидност не по-малък от 60 (шестдесет) дни след срока на договора, включително ако същата изтече или бъде частично или изцяло усвоена, своевременно да я удължи, съответно възстанови пълния й размер;
22. Да води подробна, точна и редовна счетоводна и друга отчетна документация за извършените дейности, услуги и разходи по настоящия договор, *включително за взаимоотношенията си с подизпълнител/и,* *ако има такива*, в съответствие с изискванията на законодателството, която да подлежи на точно идентифициране и проверка;
23. Да оказва съдействие на представители на ВЪЗЛОЖИТЕЛЯ, МЕС при МИ, едноличния собственик на капитала на „ЕКО МЕДЕТ“ ЕООД, одитори или други оторизирани лица за извършване на проверки, за изпълнение на техните правомощия при извършване на проверки, инспекции, одит и др.
24. Да сключи договор/договори за подизпълнение с посочените в офертата му подизпълнител/и в срок от 3 (три) дни от сключване на настоящия договор и да предостави оригинален/и екзепляр/и на ВЪЗЛОЖИТЕЛЯ в 3-дневен срок /*ако се предвижда/т подизпълнител/и*/;
25. Да предоставя своевременно на ВЪЗЛОЖИТЕЛЯ информация за плащанията по договора/договорите за подизпълнение /*ако се предвижда/т подизпълнител/и*/;
26. Да изготвя и представя на ВЪЗЛОЖИТЕЛЯ в срок и с необходимото съдържание съответните протоколи за отчитане на изпълнението през предходния месец;
27. Да отстранява в определени от ВЪЗЛОЖИТЕЛЯ срокове за своя сметка всички появили се недостатъци и/или повреди установени с констативен протокол от упълномощени представители на страните през гаранционния срок, посочен в Предложението за изпълнение на ИЗПЪЛНИТЕЛЯ.

**(2)** ИЗПЪЛНИТЕЛЯТ носи пълната отговорност за качеството на изпълнението на услугата по договора и за съответствието й с изискванията, предвидени в Техническите спецификации на ВЪЗЛОЖИТЕЛЯ, както и с разпоредбите на действащото законодателство.

**(3)** ИЗПЪЛНИТЕЛЯТ е отговорен за всички имуществени и неимуществени вреди, понесени от физически и юридически лица, причинени от ИЗПЪЛНИТЕЛЯ, негови служители/работници, подизпълнители или други ангажирани от него лица във връзка с изпълнението на или по повод изпълнението на договора. ИЗПЪЛНИТЕЛЯТ е отговорен и за всички щети, нанесени на околната среда, причинени при изпълнението на договора от негови действия или бездействия.

**(4)** При изпълнението на договора, ИЗПЪЛНИТЕЛЯТ [*и негов/ите подизпълнител/и*] е/са длъжен/и да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 8.** ИЗПЪЛНИТЕЛЯТ има право:

1. Да получава съответните дължими суми по уговореното възнаграждение при условията и сроковете в настоящия договор;
2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор;
3. Да получава в определения или подходящ срок отговор, съгласуване, одобрение или указания в случаите, когато е представил мотивирано искане, информация или възникнал проблем по повод изпълнението;
4. Да осигурява за своя сметка и без увеличение на възнаграждението всички необходими специалисти, работници, материали, изследвания и техника за качественото и в срок изпълнение на дейностите по предмета на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, доколкото изпълнението им не е фактически невъзможно и не излизат извън рамките на договореното изпълнение;
2. Да иска от ИЗПЪЛНИТЕЛЯ да изпълни възложената работа в срок и без отклонения от дължимото по договор качество, количество, технически и технологични параметри;
3. Да одобри замяна на ръководителя на екипа или експерт от екипа на ИЗПЪЛНИТЕЛЯ, когато това е поискано вследствие на независещи от ИЗПЪЛНИТЕЛЯ причини и е предложено лице, отговарящо на изискванията на ВЪЗЛОЖИТЕЛЯ;
4. Да получава цената на ОЧЦМ в сроковете и при условията на този договор;
5. Да одобри промяна на минималните цени ОЧЦМ, когато това е поискано вследствие на промяна на средните пазарни цени на ОЧЦМ за два последователни календарни месеца с повече от 15%;
6. Да одобрява промени в линейния график или дейностите, поискани писмено и аргументирано от ИЗПЪЛНИТЕЛЯ, когато това се налага и не води до удължаване на срока на изпълнение на договора или до увеличение на цената, когато са от негова компетентност - не по-късно от 5 (пет) работни дни след получаването на предложение от ИЗПЪЛНИТЕЛЯ;
7. Да не приема изпълнението при установяване на некачествено или непълно извършени дейности, когато те не са в съответствие с Техническите спецификации на ВЪЗЛОЖИТЕЛЯ или с предложението за изпълнение на ИЗПЪЛНИТЕЛЯ, да иска отстраняване на недостатъци, повреди и/или дефекти, включително повторно извършване на определени дейности, с цел осигуряване на качествено и пълно изпълнение;
8. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители /*когато е предвидено ползването на подизпълнител/и*/.

**Чл. 10.** ВЪЗЛОЖИТЕЛЯТ се задължава:

1. Да заплаща дължимите суми в рамките на договорената цена по начина и в срок, определени в чл. 3 и чл. 4 от настоящия договор, освен при наличие на основание за пълно или частично неплащане;
2. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, да предава на ИЗПЪЛНИТЕЛЯ необходимите за изпълнението указания, данни и документи, включително допълнителни данни и документи, необходимостта от които е възникнала в процеса на работа, в срок до 5 (пет) работни дни от писменото им поискване от ИЗПЪЛНИТЕЛЯ, освен ако съгласие, одобрение или указание подлежи на одобрение от МЕС/МИ; ако подлежи на одобрение от МИ/МЕС изпраща своевременно искането и уведомява ИЗПЪЛНИТЕЛЯ в срок до 3 (три) работни дни от получаването на отговора от МИ/МЕС;
3. Да уведоми ИЗПЪЛНИТЕЛЯ за лицето, на което е възложен строителният надзор за техническата ликвидация на ОФ „Медет“;
4. Да осигури достъп до обекта на изпълнение, както и да приеме обекта обратно след приключване на изпълнението на договора;
5. Да участва в съставянето и подписването на всички актове и протоколи за обекта при условията и реда на настоящия договор и Наредба № 3 от 31.07.2003 г.
6. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в предоставената от него оферта.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 11.** **(1)** Приемането на работата е условие за плащането на възнаграждение съгласно чл. 3 и чл. 4 и се извършва с представянето от ИЗПЪЛНИТЕЛЯ на Протокол за действително извършените дейности /Акт обр. 19/ през предходния месец, който се изготвя и предава на ВЪЗЛОЖИТЕЛЯ ежемесечно, до 3-число на месеца, следващ отчетния месец, в пет екземпляра, подписани от ИЗПЪЛНИТЕЛЯ.

**(2)** Изпълнението трябва да съответства на линейния календарен график и да включва текущо извършваните дейности и дейностите, чието изпълнение е приключило изцяло. ВЪЗЛОЖИТЕЛЯТ проверява съответствието на изпълнените дейности с календарния график и с количествата и стойностите в КСС на ИЗПЪЛНИТЕЛЯ.

**(3)** ВЪЗЛОЖИТЕЛЯТ не приема изпълнението на дейности, невключени в КСС или в нарушение на линейния календарен график, освен ако неспазването на графика се дължи на обективни обстоятелства и ИЗПЪЛНИТЕЛЯТ своевременно мотивирано е уведомил ВЪЗЛОЖИТЕЛЯ за необходимостта от промяна в срока и ВЪЗЛОЖИТЕЛЯТ се е съгласил или не е възразил в срока по чл. 9, т. 5.

**(4)** Приемането на изпълнението за отчетения месец се извършва с подписване на протокола /Акт обр. 19/ от представители на ИЗПЪЛНИТЕЛЯ, ВЪЗЛОЖИТЕЛЯ и строителния надзор. Подписаният протокол с приложени към него отчетни документи в 7 (седем)-дневен срок от подписването се представя от Възложителя в МИ за одобряване.

**(5)** *Когато ИЗПЪЛНИТЕЛЯТ е сключил договор/договори за подизпълнение, извършената от подизпълнителя/те дейност/и се приема/т от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя/те*.

**Чл. 12. (1)** ИЗПЪЛНИТЕЛЯТ се задължава да превежда на ВЪЗЛОЖИТЕЛЯ пълната стойност на ОЧЦМ по цени, посочени в Приложение № 6 към договора, и за количествата, съдържащи се в подписаните между двете страни товарителници съгласно Техническите спецификации, както следва:

1. ОЧЦМ, предадени от ВЪЗЛОЖИТЕЛЯ на ИЗПЪЛНИТЕЛЯ за транспортиране и продажба от 1-во до 10-то число на съответния месец - в срок до 15-то число на същия месец;
2. ОЧЦМ, предадени от ВЪЗЛОЖИТЕЛЯ на ИЗПЪЛНИТЕЛЯ за транспортиране и продажба от 11-то до 20-то число на месеца - до 25-то на същия месец;
3. ОЧЦМ, предадени от ВЪЗЛОЖИТЕЛЯ на ИЗПЪЛНИТЕЛЯ за транспортиране и продажба от 21-во число до последния ден на съответния месец – до 5-то число на следващия месец.

**(2)** При забава в плащането на сума по ал. 1 с повече от 10 /десет/ дни ВЪЗЛОЖИТЕЛЯТ спира натоварването и извозването на ОЧЦМ от страна на ИЗПЪЛНИТЕЛЯ.

**(3)** Стойността на ОЧЦМ се превежда от ИЗПЪЛНИТЕЛЯ в сроковете по ал. 1 по банков път на следната сметка на ВЪЗЛОЖИТЕЛЯ:

БАНКА: ...........................................

BIC: ................................................

IBAN: .........................................................................

**(4)** ВЪЗЛОЖИТЕЛЯТ е длъжен да уведомява писмено ИЗПЪЛНИТЕЛЯ за всички последващи промени в данните за банковата сметка по ал. 3 в срок до 5 (пет) дни, считано от момента на промяната. В случай че ВЪЗЛОЖИТЕЛЯТ не уведоми ИЗПЪЛНИТЕЛЯ в този срок или преводът е извършен от ИЗПЪЛНИТЕЛЯ преди получаване на уведомлението, трансферът се счита за надлежно извършен.

**(5)** Приемането на изпълнените услуги по продажба на ОЧЦМ се извършва ежемесечно в срок до 3-то число на следващия месец с подписване на протокол от представители на ВЪЗЛОЖИТЕЛЯ и ИЗПЪЛНИТЕЛЯ със съдържание и приложения съгласно Техническите спецификации.

**Чл. 13. (1)** Възложеното с договора строителство се счита за изпълнено с преминаването на предвидените в Техническите спецификации проверки, измервания и изпитвания и представянето на всички необходими и нормативно изискуеми актове и протоколи по Наредба № 3 от 31.07.2003 г.

**(2)** За надлежно изпълнено се счита само строителството, което е прието от ВЪЗЛОЖИТЕЛЯ, проектанта и строителния надзор без забележки или възражения.

**(3)** Ако при приемането бъдат установени недостатъци на изпълнението, на ИЗПЪЛНИТЕЛЯ се дава срок за тяхното отстраняване. Посоченият срок е обвързващ за ИЗПЪЛНИТЕЛЯ. В случай че ИЗПЪЛНИТЕЛЯТ не отстрани недостатъците в определения за това срок, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ.

**(4)** ИЗПЪЛНИТЕЛЯТ се задължава да представи на ВЪЗЛОЖИТЕЛЯ всички документи, необходими за експлоатацията на строителството и свързани с изпълнението на възложените работи.

**(5)** Изпълнението на възложеното строителство се счита за окончателно прието след въвеждане на обекта или на съответната част от него, предмет на договора, в експлоатация по предвидения за това ред. Ако след въвеждане в експлоатация на обекта или на съответната част от него ВЪЗЛОЖИТЕЛЯТ констатира наличието на недостатъци в изпълнението, те се отстраняват от ИЗПЪЛНИТЕЛЯ незабавно и за негова сметка.

**VІІ. ГАРАНЦИЯ ЗА ИЗПЪЛНЕНИЕ**

**Чл. 14.** **(1)** ИЗПЪЛНИТЕЛЯТ представя гаранция за добро изпълнение на договора за обществена поръчка в размер на …… (*……………*)[[10]](#footnote-10), представляваща 5 на сто от договореното възнаграждение по чл. 3, ал. 1 без ДДС, под формата на ………….*.[[11]](#footnote-11)*

**(2)** Гаранцията за изпълнение на договора е със срок на валидност от датата на влизането му в сила до не по-малко от 60 (шестдесет) дни след изтичането на срока по чл. 5, ал. 1, съответно на удължения срок по чл. 6, ал. 4, като в случай, че същата изтече, своевременно се продължава/издава нова.

**(3)** Разходите по откриването, поддържането, подновяването, превеждането и обслужването на гаранцията за добро изпълнение са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**(4)** В случай че срокът на договора е удължен на основание чл. 6, ал. 4, ИЗПЪЛНИТЕЛЯТ е длъжен да поднови валидността на гаранцията за изпълнение или осигури нова такава най-малко 2 (две) седмици преди изтичането на срока ѝ, в противен случай ВЪЗЛОЖИТЕЛЯТ има право да усвои пълния размер на гаранцията за изпълнение и да задържи сумата като депозит до валидното подновяване на гаранцията.

**(5)** В случай че банката/застрахователното дружество[[12]](#footnote-12), издала/о гаранцията за изпълнение на договора /*когато формата на гаранцията е банкова гаранция или застраховка*/, е обявена/о в несъстоятелност, отнеме ѝ/му се лиценза или откаже да удовлетвори предявената от ВЪЗЛОЖИТЕЛЯ претенция в срок до 3 (три) работни дни, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) дни от направеното искане, съответната заместваща гаранция от друга/о банкова институция/застрахователно дружество, съгласувана с ВЪЗЛОЖИТЕЛЯ. Заместващата гаранция може да бъде предоставена и под формата на парична сума или застраховка в размер на цялата или остатъка по гаранцията.

**(6)** След приемане на изпълнението или прекратяване на договора, и в случай че ВЪЗЛОЖИТЕЛЯТ няма претенции към ИЗПЪЛНИТЕЛЯ, ВЪЗЛОЖИТЕЛЯТ освобождава 95 % от сумата на гаранцията за добро изпълнение в срок до 10 (десет) работни дни. Остатъкът от сумата в размер на 5 % остава като гаранция за изпълнение за периода на гаранционните срокове по Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и се освобождава след изтичането на гаранционните срокове, съответно на най-продължителния гаранционен срок, ако са с различна продължителност.

**(7)** Сумите по ал. 6 от гаранцията за изпълнение се освобождават, като ВЪЗЛОЖИТЕЛЯТ:

1. при гаранция под формата на паричен депозит - връща съответната парична сума или остатъка от нея /при частично усвояване, ако има такова/, без да дължи лихви за периода, през който средствата законно са престояли при него;

2. при гаранция под формата на банкова гаранция или застраховка - връща оригинала на банковата гаранция или на застрахователната полица (или уведомява писмено застрахователя) най-късно на следващия работен ден след датата, на която получи надлежен документ за заместващата гаранция за намаления размер. Формата на заместващата гаранция се определя от ИЗПЪЛНИТЕЛЯ и може да бъде различна от първоначално използваната, но трябва да отговаря на съответните изисквания.

**(8)** Гаранцията за добро изпълнение се усвоява изцяло или частично от ВЪЗЛОЖИТЕЛЯ при неизпълнение на задължение/я на ИЗПЪЛНИТЕЛЯ за частта, съответстваща на неизпълнението, ако не е извършено приспадане/прихващане с дължими от ВЪЗЛОЖИТЕЛЯ суми.В случай на цялостно или частично усвояване на гаранцията за добро изпълнение, ИЗПЪЛНИТЕЛЯТ се задължава да предостави нова такава за сумата по ал. 1/допълни размера й до посочения в ал. 1 в срок до 10 (десет) дни от уведомяването за това от ВЪЗЛОЖИТЕЛЯ.

**(9)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**(10)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VІІІ. ОТГОВОРНОСТ ПРИ НЕИЗПЪЛНЕНИЕ. САНКЦИИ И НЕУСТОЙКИ**

**Чл. 15. (1)** При пълно неизпълнение на задълженията на ИЗПЪЛНИТЕЛЯ по чл. 1 от договора:

1. ВЪЗЛОЖИТЕЛЯТ усвоява изцяло гаранцията по чл. 14, ал. 1; и
2. ИЗПЪЛНИТЕЛЯТ дължи и неустойка в размер на 20% от стойността на договора без ДДС по чл. 3, ал. 1.

**(2)** При забава с повече от 15 (петнадесет) работни дни в изпълнението на възложеното му в съответствие с условията и сроковете, определени в и/или на основание договора или линейния календарен график, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1% от стойността на неизпълнените видове дейности без ДДС за всеки просрочен ден, но не повече от 5% от стойността на неизпълнените видове дейности без ДДС.

**(3)** Всяка забава с повече от 30 (тридесет) работни дни при изпълнение на дейност по договора съгласно линейния календарен график или допълнително определен срок се счита за частично неизпълнение на договора, като в този случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % от стойността на неизпълнените видове дейности без ДДС. Тази клауза се прилага независимо от усвояването на гаранцията за добро изпълнение и от начисляването на неустойката по ал. 2.

**(4)** Неустойката по ал. 2 и ал. 3 се изплаща от ИЗПЪЛНИТЕЛЯ на ВЪЗЛОЖИТЕЛЯ в десетдневен срок след уведомяване за това от ВЪЗЛОЖИТЕЛЯ.

**Чл. 16.** При забава в плащането на уговореното възнаграждение по чл. 3, ал. 1 повече от 10 (десет) дни от изтичане на срока по чл. 4, ал. 3 ВЪЗЛОЖИТЕЛЯТ дължи обезщетение в размер на законната лихва върху стойността на забавеното плащане за всеки просрочен ден, считано от деня на забавата, но не повече от 5% от дължимата сума.

**Чл. 17.** При забава в превеждането на сумите по чл. 12, ал. 1 повече от 3 (три) работни дни от определените в същата клауза срокове, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение в размер 0,1% от стойността на забавеното плащане за всеки просрочен ден, считано от деня на забавата.

**Чл. 18.** В случай че ИЗПЪЛНИТЕЛЯТ продаде ОЧЦМ на цена, по-ниска от оферираните минимални продажни цени (Приложение № 6), той дължи на ВЪЗЛОЖИТЕЛЯ и разликата между действителната и минималната продажна цена.

**Чл. 19.** Ако ИЗПЪЛНИТЕЛЯТ не постигне посоченото в Предложението за изпълнение (Приложение № 1) количество ОЧЦМ, включително количеството, което следва да бъде извлечено и продадено през първите 12 м. от срока по чл. 5, ал. 1, той дължи заплащането на неизвлечените и непродадени количества, изчислени на база оферираните минимални продажни цени (Приложение № 6).

**Чл. 20.** ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на санкциите и неустойките от страна на ИЗПЪЛНИТЕЛЯ първо чрез прихващане от дължими към ИЗПЪЛНИТЕЛЯ суми, а ако такива суми липсват или са недостатъчни – от гаранцията за изпълнение.

**Чл. 21.** Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**Чл. 22. (1)** Страните не отговарят за неизпълнение на задължение по този договор, когато невъзможността за изпълнение се дължи на непреодолима сила.

**(2)** За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно, но не по-късно от 5 (пет) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата страна е длъжна да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**IХ. ПРЕКРАТЯВАНЕ НА ДОГОВОРА**

**Чл. 23. (1)** Настоящият договор се прекратява:

1. С изтичането на срока по чл. 5, ал. 1, освен когато е удължен на основание, предвидено в закон и в този договор;
2. С пълното (навременно, точно и цялостно) изпълнение на всички задължения на страните по договора;
3. По взаимно съгласие на странните с двустранно писмено споразумение, с което се уреждат последиците от прекратяването;
4. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице и с продължителност, която прави невъзможно или излишно оставащото изпълнение;
5. Едностранно от изправната страна с 15 (петнадесет)-дневно писмено предизвестие до другата страна при системно (повече от три пъти) виновно неизпълнение на задълженията на неизправната страна по договора;
6. Едностранно от ВЪЗЛОЖИТЕЛЯ с 15 (петнадесет)-дневно писмено предизвестие, отправено до ИЗПЪЛНИТЕЛЯ, в случаите, в които в резултат на непредвидени обстоятелства ВЪЗЛОЖИТЕЛЯТ не е в състояние да изпълни договора;
7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, веднага след настъпване на обстоятелствата;
8. При условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
2. бъде обявен в несъстоятелност или когато е в производство по несъстоятелност или ликвидация;
3. в случаите по чл. 118, ал. 1 от ЗОП или други, изрично уредени в нормативен акт случаи.

**(3)** ВЪЗЛОЖИТЕЛЯТ прекратява договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

**Чл. 24. (1)** Във всички случаи на прекратяване на договора, освен при прекратяване на юридическо лице – страна без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи и разработки, изготвени от него в изпълнение на договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**(2)** При предсрочно прекратяване на договора по вина на ИЗПЪЛНИТЕЛЯ, ВЪЗЛОЖИТЕЛЯТ заплаща на ИЗПЪЛНИТЕЛЯ реално изпълнените и приети по установения ред услуги.

**X. ОБЩИ УСЛОВИЯ**

**Чл. 25.** **(1)** Този договор не подлежи на изменение или допълнение, освен по изключение, съгласно приложимата действаща нормативна уредба.

**(2)** Страните нямат право да прехвърлят никое от правата и задълженията, произтичащи от този договор, без основание за това и без съгласието на ВЪЗЛОЖИТЕЛЯ. Паричните вземания по договора могат да бъдат прехвърляни или залагани съгласно приложимото право.

**Чл. 26. (1)** Всички съобщения и уведомления между страните във връзка с изпълнението на настоящия договор ще се извършват в писмена форма и ще са валидни, ако са подписани от законните им представители или надлежно упълномощени лица.

**(2)** Съобщенията и уведомленията по този договор могат да се доставят лично или чрез препоръчано писмо, куриер или потвърдено получаване на факс съобщение или на електронна поща. За валидни адреси на приемане на съобщения и уведомления, свързани с настоящия договор, се смятат:

За ИЗПЪЛНИТЕЛЯ: За ВЪЗЛОЖИТЕЛЯ:

Адрес: .......................................... Адрес: гр. Панагюрище 4500

...................................................... ул. „Георги Бенковски“, № 7, ет. 2

Факс: ........................................... Факс: 0357 6 4030

e-mail: ………………… e-mail: ekomedet@abv.bg

Лице за контакти: ...................... Лице за контакти: ......................

**(3)** При промяна на данните по ал. 2 съответната страна е длъжна да уведоми другата в 5 (пет)-дневен срок от настъпване на промяната. В противен случай всяко уведомление ще се счита за надлежно получено, ако е изпратено съобразно посочените в този договор данни за контакт.

**(4)** За дата на получаване на съобщението/уведомлението се счита:

1. датата на предаването - при предаване на съобщението/уведомлението лично или чрез куриер;
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс;
4. датата на изпращане – при изпращане по e-mail.

**Чл. 27. (1)** За неуредените в настоящия договор въпроси се прилагат разпоредбите на действащото българското законодателство.

**(2)** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 28.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 29.** Неразделна част от настоящия договор са:

1. Приложение № 1 – Предложение за изпълнение на Обществената поръчка на ИЗПЪЛНИТЕЛЯ;
2. Приложение № 2 - Ценово предложение на ИЗПЪЛНИТЕЛЯ;
3. Приложение № 3 – Количествено-стойностна сметка на ИЗПЪЛНИТЕЛЯ;
4. Приложение № 4 – Технически спецификации – Част В от документацията за Обществената поръчка;
5. Приложение № 5 – Работен проект „Техническа ликвидация на Обогатителна фабрика „Медет“;
6. Приложение № 6 – Минимални продажни цени на отпадъци от черни и цветни метали, предложени от ИЗПЪЛНИТЕЛЯ;
7. Приложение № 7 – Документ за гаранция за добро изпълнение – *в зависимост от формата*;
8. Приложение № 8 - Документите на ИЗПЪЛНИТЕЛЯ по чл. 112, ал. 1 от ЗОП.

Настоящият договор съдържа …. страници и се подписа в два еднообразни екземпляра - по един за всяка една от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ................................................**

**/д-р Ясен Христов**/ **/ /**

1. Посочва се уникалният номер на поръчката в Регистъра на обществени поръчки. [↑](#footnote-ref-1)
2. Съобразно офертата на ИЗПЪЛНИТЕЛЯ. [↑](#footnote-ref-2)
3. Посочва се цифром и словом. [↑](#footnote-ref-3)
4. Посочва се цифром и словом. [↑](#footnote-ref-4)
5. Разходи, налагащи се поради необходимост от извършване на непредвидени работи. [↑](#footnote-ref-5)
6. Посочва се цифром и словом. [↑](#footnote-ref-6)
7. Дейности, които не са предвидени като количество, обем или вид в КСС и чието извършване се е наложило в хода на изпълнението на договора за обществена поръчка, с оглед изпълнението на проекта. [↑](#footnote-ref-7)
8. Този текст, както и ал. 8 и 9 ще отпаднат, в случай че изпълнителят не е предвидил подизпълнител. [↑](#footnote-ref-8)
9. Изписва се цифром и словом. [↑](#footnote-ref-9)
10. Посочва се цифром и словом. [↑](#footnote-ref-10)
11. Определеният за изпълнител участник сам избира формата, под която да бъде представена гаранцията за изпълнение на договора: парична сума, внесена по посочена от ВЪЗЛОЖИТЕЛЯ банкова сметка, безусловна неотменяема банкова гаранцияпри условията, определени в обявлението/документацията за обществената поръчка, или застраховка, която обезпечава изпълнението чрез покритие на отговорността на ИЗПЪЛНИТЕЛЯ. [↑](#footnote-ref-11)
12. Оставя се само приложимото, като текстът на клаузата се редактира съответно. [↑](#footnote-ref-12)